b'\n_START_ARTICLE_\nKilogramas\n_START_SECTION_\nKilogramo etalonas\n_START_PARAGRAPH_\nKilogramo etalonas yra 39\xc2\xa0mm skersmens ir tokio pat auk\xc5\xa1\xc4\x8dio ritinio formos svarstis, pagamintas i\xc5\xa1 90\xc2\xa0% platinos ir 10\xc2\xa0% irid\xc5\xbeio lydinio._NEWLINE_D\xc4\x97l susiejimo su fiziniu objektu, gaminant kilogramo bei jo kartotin\xc4\x97s mas\xc4\x97s etalonus kiekvienas j\xc5\xb3 gaunamas su tam tikra paklaida. Tai apriboja matavim\xc5\xb3 tikslum\xc4\x85 \xc4\xafvairiose i\xc5\xa1skirtinai precizi\xc5\xa1k\xc5\xb3 matavim\xc5\xb3 reikalaujan\xc4\x8diose srityse. Siekiant atsieti kilogramo etalon\xc4\x85 nuo fizinio objekto bei suma\xc5\xbeinti su tuo susijusias paklaidas, bandoma rasti apibr\xc4\x97\xc5\xbeim\xc4\x85, panaudojant fundamentali\xc4\x85sias bei atomines konstantas._NEWLINE_Kilogramas iki 1799\xc2\xa0m. buvo apibr\xc4\x97\xc5\xbeiamas kaip \xe2\x80\x9evienas litras 4\xc2\xa0\xc2\xb0C temperat\xc5\xabros vandens esant normaliam atmosferos sl\xc4\x97giui\xe2\x80\x9c, v\xc4\x97liau pagamintas pirmasis kilogramo etalonas i\xc5\xa1 metal\xc5\xb3 lydinio. Tikslesni matavimai v\xc4\x97liau parod\xc4\x97, kad kilogramo etalono mas\xc4\x97 yra truput\xc4\xaf didesn\xc4\x97: vieno litro vandens mas\xc4\x97 esant 4\xc2\xa0\xc2\xb0C temperat\xc5\xabrai lygi 0,999973\xc2\xa0kg.'